./data/phi0474/phi056/phi0474.phi056.perseus-lat1.xml
M. Tullius Cicero
interim cognovi in Lycia esse classem Dolabellae ampliusque centum navis onerarias in quas exercitus eius imponi posset, idque Dolabellam ea mente comparasse ut, si Syriae spes eum frustrata esset, conscenderet in navis et Italiam peteret seque cum Antoniis et reliquis latronibus coniungeret   cuius rei tanto in timore fui, ut omnibus rebus relictis cum paucioribus et minoribusnavibus ad illas ire conatus sim